nyuuzyou/wikis huggingface dataset:
nanpa pi nasin tu

nanpa pi nasin tu li jo e nasin tu: nasin powe en nasin lon. nanpa pi nasin tu la jan li sitelen e ni:
a + bi
sitelen b en sitelen a li nanpa lon. sitelen i li wan powe. 
kulupu pi nanpa ni ale li jo e nimi ℂ.
wan powe en wan powe li kama mute la wan weka li sama. nanpa noka nanpa tu pi nanpa weka li sama pi nanpa powe.
kulupu pi nanpa ale pi nasin tu li jo e nimi ℂ.
kulupu:pali nanpa
nanpa pi sewi pini ala

nanpa pi sewi pini ala li nimi pi suli kulupu.
suli kulupu li nanpa pi pini ala la suli ona li nanpa pi sewi pini ala.
jan Kantola li toki e ni:
"anu la kulupu ale pi pini ala li jo e suli sama?"
jan Kantola li kama sona e ni: "ala! suli pi kulupu ni li ken ante!"
ona li nimi e nanpa sin ona: nanpa Alepa weka, nanpa Alepa wan, nanpa Alepa tu, ... li sitelen: \aleph_0, \aleph_1, \aleph_2, ...
en -
kulupu:lipu ni li tan lipu Panton la o lukin
nanpa pi sona lon Toki Pona

right|300px|link=Special:FilePath/Placeholder right|300px|link=Special:FilePath/Placeholder 
jan li sona li kepeken li toki e toki pona. taso jan ale ala li toki e pona. jan li toki ante. tan ni la jan Elopa li kepeken nanpa pi sona lon toki lon Elopa. ni li pona. tan ni la jan li sona: mi pona lon toki anu seme?
lipu ni li toki tawa sina: sina pona ala pona lon toki pona?
==nanpa sona==
A1: sina ken kepeken nimi suli (jan, mi, sina, mute, lili). sina ken pali e lipu lili. taso sina ken ala kepeken nimi Pi kepeken nimi E kepeken nimi O.
A2: sina ken kepeken nimi suli mute (jan, mi, mute, lili, kepeken, lawa, tawa). sina ken pali e lipu suli. lipu ni la sina ken toki e lon sina e moku… sina ken kepeken nimi Pi.
B1: sina ken pali e lipu suli lili. sina ken kepeken e sitelen Lasina, taso e ante ala. sina ken kepeken e pi e tan e tawa. sina ken kute lon toki lili.
B2: sina ken pali e lipu suli lili. sina ken kepeken e sitelen tu. sina ken kute e nimi, sina kute e mute pi ni. sina ken kepeken nimi suli mute mute, taso ale ala.
C1: sina ken kepeken e sitelen mute, taso ale ala. sina ken kepeken nimi ale. sina ken pali lipu suli. sina ken kute pona mute.
C2: sina ken kepeken e sitelen sitelen e sitelen pona pi jan Mimoku e sitelen pi jan Sonja. sina ken kute e nimi lon Toki Pona. sina sona e ale pi Toki Pona. sina ken pali lipu suli.
kulupu:toki
kulupu:lipu ni li tan lipu Panton la o lukin
nanpa pi sona lon toki lon Elopa

video|right|300px right|300px 
nanpa pi sona lon toki lon Elopa li lipu tan kulupu Elopa Wan. jan li ken kepeken e ni tan ni: ijo ni la jan li lukin li sona: mi pona lon toki anu seme? jan li kepeken e ni lon ma Elopa.
==nanpa pi sona lon toki==
nanpa pi sona lon toki li luka wan. ona li:
A1: sina sona e nimi suli lon toki. sina ken toki tawa jan e ijo lili.
A2: sina sona e nimi suli lon toki. sina ken toki e ijo lili tawa jan (moku, jo, jan sina.
B1: sina sona e toki lawa. sina ken toki lon ijo pi sina.
B2: sina sona e nimi mute lon ijo pi sina. sina ken kute e toki.
C1: sina sona e mute mute pi toki, sina ken kute e toki ni. 
C2: sina ken toki e toki ni ale.
==o lukin!==
European Framework of Reference for Languages
European Framework official
o pona e lipu ni!
kulupu:lipu ni li tan lipu Panton la o lukin
nanpa pona

nanpa lawa li nanpa ni: nanpa p li nanpa lawa la, nanpa wan taso en nanpa p taso li insa nanpa p la, nanpa ante ale li insa ala nanpa p. nanpa lawa li insa nanpa ale. kulupu wan taso pi nanpa lawa li insa nanpa ale. nanpa lawa li suli tawa sona nanpa. nasin pi len toki li kepeken mute e nanpa lawa.
nanpa lawa mute a li lon. nanpa tu (2) en nanpa tu wan (3) en nanpa tu tu wan (5) en nanpa tu tu tu wan (7) en nanpa tu tu tu tu tu wan (11) en nanpa mute ante li nanpa lawa. ma nanpa ante li jo e nanpa lawa ante.
kulupu:sona nanpa
kulupu:lipu ni li tan lipu Panton la o lukin
nanpa seme la nimi li kama

lipu ni li toki e ni: nanpa seme la nimi pi toki pona li kama lon toki. jan Jim Henry li kama sona e ni li pana e ni tawa kulupu_toki_pi_toki_pona_lon_ilo_Jaku lon ni. kulupu ona pi toki awen li jo e nimi 8611.
 nanpa seme la nimi li kama
nanpa	nimi
818 	li
591 	e
474 	jan
380 	mi
363 	ni
356 	toki
275 	tawa
243 	pona
231 	ona
231 	mute
223 	ala
204 	pi
180 	la
156 	lon
144 	sina
143 	kama
134 	sona
132 	tenpo
122 	ma
98 	ken
91 	lili
88 	wile
80 	o
79 	pali
76 	jo
73 	nimi
68 	taso
66 	suli
63 	tomo
63 	luka
62 	en
61 	lukin
60 	tan
58 	ijo
57 	kepeken
57 	ike
56 	sama
56 	pilin
54 	suno
53 	pana
50 	kiwen
46 	wawa
44 	sewi
43 	nasin
40 	wan
39 	seme
38 	kin
36 	telo
36 	ante
34 	ale
33 	moli
33 	lawa
32 	sijelo
32 	pini
31 	ali
31 	a
30 	nasa
29 	tu
29 	kulupu
28 	soweli
28 	awen
25 	poka
24 	sitelen
23 	musi
22 	sin
21 	pakala
20 	seli
20 	kon
19 	lipu
18 	sike
18 	poki
18 	nanpa
18 	meli
17 	pipi
16 	kasi
16 	insa
16 	anu
15 	linja
13 	sinpin
12 	waso
12 	pimeja
12 	olin
12 	lupa
12 	kalama
11 	moku
11 	ilo
10 	weka
10 	utala
10 	kute
10 	anpa
9 	open
9 	oko
9 	mama
8 	walo
8 	palisa
8 	mije
7 	nena
7 	monsi
7 	mani
6 	selo
6 	akesi
4 	unpa
4 	lete
4 	suwi
4 	supa
4 	lape
4 	kala
4 	jaki
3 	uta
3 	noka
3 	kule
2 	loje
2 	len
2 	ko
2 	jelo
1 	laso
kulupu:nanpa
kulupu:toki pona
kulupu:lipu ni li tan lipu Panton la o lukin
nanpa sike

nanpa Pi anu nanpa sike li nanpa. ona li jo e sitelen nanpa pi pini ala. jan li sitelen e ona kepeken sitelen «π» pi toki Elena.
== kama sona pi nanpa Pi ==
jan li wile kama sona e nanpa Pi la, ona o kama jo e sike. ona o kipisi e selo sike, la kipisi pi mute ni o lon: ona li sama suli pi palisa pi meso sike. kipisi o suli sama. ni la, jan li lukin e suli pi kipisi wan la, ni li nanpa Pi.
==sitelen nanpa==
sitelen nanpa open 1000 pi nanpa Pi li ni:
 3.
 1415926535 8979323846 2643383279 5028841971 6939937510 5820974944 5923078164 0628620899 8628034825 3421170679 8214808651 3282306647 0938446095 5058223172 5359408128 4811174502 8410270193 8521105559 6446229489 5493038196 4428810975 6659334461 2847564823 3786783165 2712019091 4564856692 3460348610 4543266482 1339360726 0249141273 7245870066 0631558817 4881520920 9628292540 9171536436 7892590360 0113305305 4882046652 1384146951 9415116094 3305727036 5759591953 0921861173 8193261179 3105118548 0744623799 6274956735 1885752724 8912279381 8301194912 9833673362 4406566430 8602139494 6395224737 1907021798 6094370277 0539217176 2931767523 8467481846 7669405132 0005681271 4526356082 7785771342 7577896091 7363717872 1468440901 2249534301 4654958537 1050792279 6892589235 4201995611 2129021960 8640344181 5981362977 4771309960 5187072113 4999999837 2978049951 0597317328 1609631859 5024459455 3469083026 4252230825 3344685035 2619311881 7101000313 7838752886 5875332083 8142061717 7669147303 5982534904 2875546873 1159562863 8823537875 9375195778 1857780532 1712268066 1300192787 6611195909 2164201989...
kulupu:nanpa
nanpa toki ISO

kulupu "ISO" li pali e lipu nanpa mute ni: ona li pana e nimi lili tawa toki.
== nanpa ISO 639-1 ==
nanpa ISO 639-1 li toki e toki suli pi ma ante, e toki sin suli.
nanpa ISO 639-1 li jo e sitelen Lasina tu. ona li toki ala e ante lili toki.
== nanpa ISO 639-2 ==
nanpa ISO 639-2 li suli e mute toki. 
nanpa ISO 639-2 li jo e sitelen Lasina tu wan. ona li toki ala e ante lili toki.
== nanpa ISO 639-3 ==
nanpa ISO 639-3 li suli mute e mute toki.
nanpa ISO 639-3 mute li kama tan nanpa ISO 639-2 "alpha-3". taso, nanpa ISO 639-2 "alpha-3" li toki e toki ni taso: kulupu jan li lon e ona.
sin la, nanpa ISO 639-3 li toki e toki sin, e toki moli. toki mute li kama tan toki wan la, nanpa ISO 639-2 li toki e nimi wan. nanpa ISO 639-3 li toki e nimi mute.
nanpa ISO 639-3 li jo e sitelen Lasina tu wan. ma wan li toki e toki wan pi ante suli mute la, nanpa ISO 639-3 li toki e ona ale.
== ante pi nanpa ante ==
nanpa ISO 639-1 en nanpa ISO 639-2 la, toki Sonko li toki wan (639-1: "zh", 639-2: "zho"). nanpa ISO 639-3 la, ante 16 pi toki Sonko li jo e nimi ona. sin la, toki Sonko pi tenpo pini li jo e nimi ante ona. toki Sonko pi ma tomo Pesin (北京市) li "cmn". toki Sonko pi ma tomo Onkon (香港) li "yue".
toki Alapi la, ante sama li lon: nanpa ISO 639-1 en nanpa ISO 639-2 li pana e nimi "ara" tawa toki Alapi. taso, ma ante la, toki Alapi li ante. nanpa ISO 639-3 la, ante 29 pi toki Alapi li jo e nimi ona.
== nanpa toki ISO en toki pona ==
tenpo pini lilli la, toki pona li kama jo e nanpa ISO 639-3 "tok".
== nimi nasin sin ==
tan lipu Wikipedia:
* lipu pi nanpa ISO 639-1 ale (toki Inli)
* lipu pi nanpa ISO 639-2 ale (toki Inli)
* lipu pi nanpa ISO 639-3 ale (toki Inli)
kulupu:toki
nasin

ijo li tawa lon nasin. nasin ante mute li lon. nasin li sama linja. nasin pi lili nanpa wan lon insa pi ijo tu li sama palisa.
==nasin lon ma==
nasin ala la, jan li ken ala tawa.
jan en ilo tawa li tawa lon nasin. jan li pali e nasin mute. nasin mute li kama wan la, wan nasin li lon. wan nasin la, jan li ken tawa lon nasin ante. mute la, nasin ala la tomo tawa mute li ken ala tawa li ken kama pakala. nasin li ken jo e selo kiwen. nasin li jo ala e selo kiwen la, jan li ken jo ala e mani mute.
PompeiiStreet.jpg|nasin lon ma tomo Ponpe
Blick auf A 2 bei Raststätte Lehrter See (2009).jpg|nasin pi tomo tawa lon ma Tosi
DirtRoadCows.jpg|nasin pi selo kiwen ala lon ma Palakawi
===nasin lon sewi===
jan li ken ala tawa lon sewi ijo la jan li pali e nasin lon sewi ijo. nasin mute li lon sewi nasin telo. jan li ken pali e nasin lon sewi nasin ante.
nasin lon sewi li kepeken e sijelo ante e nasin tomo ante. nasin mute li kepeken e sike. nasin suli lon sewi li ken kepeken e linja mute. linja suli tu li linja e tomo suli tu. linja lili mute lon anpa linja suli tu li linja e nasin.
Orwell-Bridge.jpg
Vanha kivisilta DSC08273 C.JPG|nasin kepeken sike
Golden Gate Bridge 2021.jpg|nasin kepeken linja.
Gaoliang Bridge.JPG|
==nasin telo==
telo li tawa la, nasin telo li lon. nasin telo li suli la, jan li ken tawa kepeken tomo tawa telo lon nasin telo.
Kinta_River.JPG|nasin jan lon poka pi nasin telo
==nasin linja pi ijo tawa==
ijo li tawa la, ona li pana e nasin tawa. jan en ilo sona li ken kama sona e nasin pi nasin tawa kepeken pali nanpa
Inclinedthrow.gif|sike li tawa la, ona li pana e nasin tawa
== o lukin kin ==
* nimi:nasin
kulupu:nasin
nasin Esitensalin

nasin Esitensalin (εsɪtεnʃəlɪɪm) la jan li lon taso. ni la ali li lon kepeken tan ala. ni la jan li ken pali e tan tawa jan sama. ni la jan ali li ken. nasin ni li wile ona li pali e tan tawa ona sama.
kulupu:nasin
kulupu:lipu ni li tan lipu Panton la o lukin
nasin ISO 8601

nasin "ISO 8601" li nasin pi sitelen tenpo. kulupu "ISO" li pali e ona lon tenpo sike nanpa 1988, li sin e ona lon tenpo sike pini kama.
== lipu pi tenpo suno ==
nasin ISO 8601 li kepeken e lipu nanpa tenpo pi jan Kekoli. tenpo ni la, ma mute li nanpa e tenpo suno kepeken lipu ni. tenpo pini suli la, ma mute li sitelen e tenpo suno kepeken lipu ante.
sin la, tenpo pini ale li sitelen kepeken lipu Kekoli. tan ni la, sitelen tenpo ISO 8601 en sitelen tenpo pi tenpo pini li ken ante.
== nasin sitelen pi nanpa tenpo suno ==
* nanpa pi tenpo sike li sitelen kepeken nanpa Alapi tu tu. tenpo sike pi nasin Kolisu li sama.
* nanpa pi tenpo mun li sitelen kepeken nanpa Alapi tu. (tenpo mun nanpa wan li "01". tenpo mun nanpa luka luka tu li "12".)
* nanpa pi tenpo suno li sitelen kepeken nanpa Alapi tu. (tenpo suno nanpa wan li "01". tenpo suno nanpa mute luka luka wan li "31".)
nasin ni la, tenpo open pi lipu Wikipesija li "2021-04-23". tenpo pi "" pi ma Losi li "1917-11-05". (tenpo pini ni la, lipu nanpa tenpo pi ma Losi li ante. tenpo suno ni li lon tenpo mun nanpa 10 lon lipu pini.)
== nasin sitelen pi tenpo lili ==
nasin tenpo pi ma mute la, tenpo suno li jo e 24. tenpo Ola wan li jo e 60. tenpo Minuta wan li jo e 60. nasin "ISO 8601" li ken sitelen e tenpo ni.
* sitelen wan li toki e tenpo suno, e tenpo lili la, o open toki e tenpo lili kepeken sitelen "T".
* nanpa ale li sitelen kepeken nanpa Alapi tu.
* ni li ken: nanpa ale li weka ala tan ona ante ("083000"), li ken jo e sitelen ":" weka ("08:30:00").
* ni li ken: sitelen li toki e tenpo Sekuntu ("08:30:00"), li toki ala e ona ("08:30").
== nasin sitelen pi ma tenpo ==
ma ante la, suno li open, li pini lon tenpo ante. ma ante li jo e "ma tenpo" ante. ona la, nanpa tenpo li ante.
nanpa ISO 8601 li ken sitelen e ante ni.
* sitelen "-" li toki e ni: ma tenpo ni li lon monsi pi tenpo "UTC". (tenpo "UTC" 12:00 la, tenpo 12:00 pi ma ni li lon tenpo kama).
* sitelen "+" li toki e ni: ma tenpo ni li lon sinpin pi tenpo "UTC", li sama tenpo "UTC". (tenpo "UTC" 12:00 la, tenpo 12:00 pi ma ni li lon tenpo ni anu tenpo pini).
* tenpo ni li tenpo "UTC" la, sitelen "Z" taso li lon.
* nanpa Alapi tu li sitelen e ante pi tenpo Ola tan tenpo UTC en tenpo pi ma ni.
* ken la, nanpa Alapi tu ante li sitelen e ante pi tenpo Minuta tan tenpo UTC en tenpo pi ma ni. sama sitelen pi tenpo lili, sitelen ":" li ken.
== tenpo ISO lon ==
tenpo suno ni: 
tenpo ni kepeken tenpo "UTC": (nasin ante: )
== nimi nasin sin ==
* lipu "ISO 8601" pi lipu Wikipedia (toki Inli)
kulupu:tenpo
nasin Joka

nasin Joka li nasin pi pilin sewi. nimi Joka li lon toki Sankita: Joga - योग - li lon toki pona: kama wan poka jan sewi.
nasin Joka li insa nasin sewi Intu.
nasin sewi Intu la nasin Joka li jo e kulupu tu tu.
ona mute li:
- nasin sona Joka (Jnana Yoga). jan li kama tawa jan sewi kepeken sona mute. jan li kama sona mute li sitelen toki.
- nasin pali Joka (Karma Yoga). jan li pali e pona li pana e pona tawa ale.
- nasin pilin Joka (Raja Yoga). jan li pali pona e sijelo.
- nasin olin Joka (Bhakti Yoga). jan li tawa jan sewi kepeken toki sewi en pana olin en toki sewi e nimi pi jan sewi.
jan pi nasin Joka li sona e ni:
jan ale li wan li jo e kon wan. olin suli li wan li olin pi jan ale.
jan li pilin ike la ona li ken pilin ala e ni.
ona li pilin pona la ona li ken pilin e olin suli li ken kama wan.
ona li wile pilin pona la ona ken pali e ni:
* li sona pona. jan li wile sona ike ala.
* li moku pona. jan li moku e moku pona li moku ala e soweli li moku e moku pi suli kepeken suno.
* li toki pona. jan li toki ike la toki ike ni li ken pali ike tawa jan tawa ante.
* li lawa e wawa sijelo. li jo pona e kon. (lon Sankitu: PranaJama)
* li awen lon awen pi sijelo sama (Sankitu - Asana).
:awen li ken sama awen soweli anu awen kasi anu awen kala. jan li ken lukin e ijo li ken sona e awen sin.
* li pali e ijo pona tawa jan ante tawa ma. (lon Sankitu: KarmaJoga)
kulupu:pali
kulupu:nasin
kulupu:lipu ni li tan lipu Panton la o lukin
nasin Kalate

thumb|262x262px|ma Kanse la utala musi pi nasin ni li lon. 
 li nasin utala tan ma Nijon, li lon ma ante mute. nasin li tan ma Lijukiju pi ma Nijon. 
tenpo mute la nasin ni la jan li kepeken ala ilo utala, li kepeken sijelo taso. 
== tenpo ==
* tenpo open pi tawa suli pi jaki Kolona la nasin Kalate li kama lon musi utala Olinpi.
== nimi ==
toki Nijon la nimi li tan nimi lili tu wan.
sitelen 空 la nimi li kon li ala li sewi. 
sitelen 手 la nimi li luka.
sitelen 道 la nimi li nasin.
tan ni la nimi li kama ni: nasin la ala li lon luka.
kulupu:nasin
kulupu:ma Nijon
kulupu:nasin pi ma Nijon
nasin Kiju

li nasin pi ma Nijon. jan li kepeken ilo pi utala weka. nasin Kiju la nasin sewi Puta en nasin utala musi en nasin pi tenpo suli musi li lon tomo sona ante mute. 
tenpo pini la jan li utala moli kepeken nasin Kiju. taso la tenpo pi lipu Wikipesija la, jan li utala moli ala kepeken ona.
kulupu:nasin pi ma Nijon
kulupu:nasin
nasin Konpusi

nasin sewi Konse li nasin sona li nasin sewi tan ma Sonko. toki Sonko la nimi ona li 儒家(ru2 jia4). ona li kama tan toki pi jan Konpusi. ona li ken kama tan lipu pi tenpo pini tan ma Sonko. nasin ni li pana e sona mute tawa lawa pi ma Sonko.
jan Konse li pilin e ni:
jan ale li ken kama tawa pona.
o pana pona e ale.
sina wile ala e ijo la o sina pana ala e ijo ni tawa jan ante.
o olin e kulupu mama. o kute tawa jan suli tan ni. o pana pona e jan suli mute tan ni. jan pi kulupu mama li moli la o pilin ike. kulupu mama sina li mama tawa kulupu ale. 
sina ken pana e moku tawa kon pi jan mama. tan ni la sina ken pali e olin pi kulupu mama.
o tawa monsi e lawa pona.
o pilin pona tawa lipu pi tenpo pini. sina ken kama jo e soma mute tan ona.
o kepeken e nimi tawa lon.
lawa li wile e lawa tan sewi.
lawa li pona tan ni: jan kepeken lawa la jan li pilin pona. jan kepeken ala lawa la jan li pilin ike. lawa li pona tan ala ni: jan tawa monsi ala e lawa la lawa li utala e ona.
o pali e sona sina. o pali e pona sina. tenpo ale la o pali e sina. tan ni la sina ken kama tawa ni: jan pi lawa pona. nimi ni lon toki Sonko li 君子(jun1 zi1).
kulupu:nasin sewi
kulupu:nasin
kulupu:lipu ni li tan lipu Panton la o lukin
nasin Nasi

li nasin lawa tan jan Atoje Ite.
nasin Nasi li utala e kulupu nasin pi jan pali e kulupu jan ante e ma ante. jan pi nasin Nasi li moli e jan mute pi kulupu jan ante e jan mute pi nasin lawa ante. nasin Nasi li nasin pi palisa mute.
== sitelen pi nasin Nasi ==
sitelen pi nasin Nasi:
* sitelen Suwasi li sitelen ona. len ma pi ma Tosi Nasi li jo e sitelen Suwasi. sitelen lawa pi ma Tosi Nasi li waso poka sitelen Suwasi. 
* wawa linja sewi tu. ona li lukin sama e sitelen nanpa wan pi nimi ni: kulupu wawa Sutapen ("Schutzstaffel", S.S. )
* lawa moli
=== nanpa ===
jan pi nasin Nasi li kepeken nanpa:
* nanpa 14.
* nanpa 18. nanpa 1 - "A" en nanpa 8 - "H" tan sitelen Lasina (Adolf Hitler).
* nanpa 88. nanpa 8 - "H" tan sitelen Lasina (Heil Hitler!).
jan li wan e nanpa 88 e nanpa 14 (14/88, 8814, 1488).
kulupu:nasin lawa
kulupu:ma Tosi
nasin Sijon

li pilin pona tawa ni: lawa ma pi kulupu Jejuta o ma. ma mute lon ma Elopa la, lawa ma en jan li pilin ike tawa kulupu Jejuta. tan ni la, jan Theodor Herzl li toki e ni: ma lawa sin o lon. ona li wile e ma ni lon ma Ukanta anu ma Pilisin pi ma Osuman. kin la, ona li wile e ni: toki lawa pi ma sin ni o toki Iwisi ala o toki Tosi.
jan mute li tawa ma Pilisin li wile pali e ma tomo sin lon ma Pilisin. tawa ni li . tawa ni li jo e kipisi mute.
ma Isale li kama lon tenpo sike 1948 la, nasin Sijon li ni: ma Isale o awen. jan mute lon tenpo ni li pilin ike tawa nasin Sijon tan ni: nasin Sijon la, ma Isale li pali ike tawa kulupu Pilisin. kin la, ma Isale li lanpan e ma mute pi ma Pilisin, li weka e jan mute pi kulupu Pilisin tawa ma ante.
kulupu:kulupu jan Jejuta
kulupu:ma Isale
kulupu:nasin lawa
nasin To

nasin pona anu nasin To anu nasin Tawa (toki Sonko: 道教, Dàojiào) li nasin sona li nasin sewi tan ma Sonko. ona li suli tawa kulupu Sonko.
jan pi nasin pona ale li toki e ni:
*o lon pona poka ale
* wawa li ike. wawa ala li lon tenpo suli.
*pali wawa ala li pona
*sona wawa ala li pona
*utala li ike
*wile lili li pona. wile suli li ike.
*sewi en ma li pona li pana e wile ale
* ijo li wile e ijo ante. tan ni la ijo ante en ijo sama li wan. tan ni la moli en ale li sama. ijo lon en ijo ala li sama. ijo mute en ijo wan li sama. ijo lili en ijo suli li sama. tan ni la moli li ike ala. jo e lili li ike ala. sitelen Injan an li sitelen e ni.
*nasin pona li mama pi ijo ale.
tenpo pini suli suli la, jan Lase li pali e lipu Totesin. ni li lipu lawa pi nasin pona. jan ante li pali e lipu pi nasin pona. jan Kawesi li pali e lipu Kawesi. jan Lijesi li pali e lipu Lijesi. tenpo tawa la lipu ante mute mute li wan e tomo lipu Tosan. tomo lipu Tosan li jo e lipu pi tenpo pini suli mute.
nasin pona li pana sona tawa toki pona.
kulupu:nasin sewi
kulupu:nasin
kulupu:lipu ni li tan lipu Panton la o lukin
nasin Wiki

nasin Wiki li ilo li nasin pi pali sona lon lipu pi ilo sona.
lipu li lon nasin Wiki la jan ale ken ante e ona! soweli ante li ken ante kin!
ni li pona tan ni: jan mute li ken sitelen e lipu. jan ale li pana e pilin ona la pilin li kama sona.
nimi Wiki li tan toki Awawi. nimi ni li toki e ni: tenpo lili la ante li suli.
jan Wa Kuninkan li pali e nasin Wiki lon tenpo sike nanpa 1994. lipu Wiki ona li jo e nimi "WikiWikiWeb" li lon linluwi kin.WikiWikiWeb - PoepleProjectsAndPatterns - lipu Wiki People Projects And Patterns (jan en pali en nasin - toki Inli) tan jan Ward Cunningham
== lipu Wiki lon toki pona ==
lipu sona ni li kepeken nasin Wiki li lon toki pona, lipu lawa ona li lipu lawa. ona li kepeken e ilo Wiki Mesijawiki.
lipu Wiki ante lon toki pona:
*lipu Wikipesija lon lipu Panten - tenpo pini la lipu ni li lon ma ni
*nimiPona - lon nasin pali Wiki MoinMoin
==tan sona==
kulupu:nasin
kulupu:ilo kon
kulupu:lipu ilo
kulupu:lipu sona
nasin Wisinu

nasin Wisinu li nasin kulupu pi tenpo pini mute lon nasin sewi Intu. Wisinu anu Kisina li nimi pi jan sewi lon nasin ni. jan li olin e jan sewi Kisina anu Wisinu la nimi pi ona mute li 'jan pi nasin Kisina'.
jan pi nasin Kisina li pilin e ni: jan Kisina li kama tan sewi kon tawa ma. jan li ken lukin li kute e toki pi jan sewi Kisina lon lipu sewi Kita.
nimi pi lipu sewi ante li Isopanisa li Simapakawatan li Lamajana li Majapalata.
Wisinu
kulupu:lipu ni li tan lipu Panton la o lukin
nasin jan

nasin jan la, jan li lon. pilin en sona la nasin jan li kama.
nasin jan la nasin kulupu li suli mute. nasin kulupu li ante la, nasin jan li ante kin. taso, kulupu jan ale la nasin mute li sama.
Combotrans.svg|meli anu mije la, nasin jan li ante
Basankusu_-_typical_fired_brick_house.jpg|jan li olin li wile mama e jan lili la, jan li kama kulupu mama
kulupu:nasin jan
kulupu:lipu ni li lon lipu Panton kin la o lukin
nasin kulupu

nasin kulupu (toki Inli: culture) li ni: ijo pali pi kulupu jan. nasin kulupu la, jan li sona li musi li toki. nasin kulupu la ijo sewi en nasin lawa en pali musi li suli mute. jan li kama sona e nasin kulupu tan jan ante.
kulupu ante tan ante ma li jo e nasin kulupu ante. tenpo la, nasin kulupu li ken kama ante.
Helping_the_homeless_(cropped).jpg|nasin kulupu la, jan li wile e jan ante
Basstölpelkolonie auf Helgoland.jpg|nasin kulupu la, waso mute li awen lon ma sama
kulupu:kulupu jan
kulupu:nasin kulupu
kulupu:lipu ni li tan lipu Panton la o lukin
nasin lawa

nasin lawa li ni: nasin seme la jan o lawa e kulupu jan. ken la, nasin lawa li suli mute. jan lawa anu lawa kulupu ante li lawa kepeken nasin lawa ante. jan mute ante li pilin ante tawa nasin lawa. ken la, ona li pilin e ni: jan lawa ona li ike anu pona.
ale la, nasin lawa li lon. taso, jan li ken sona ala e nasin lawa. 
nasin sona la, jan li toki e nasin lawa. jan li sitelen e nasin lawa ni kepeken nasin nanpa.
==lipu lawa==
Scale of justice.png|ilo pi suli sama li sitelen pi lipu lawa. lipu lawa la, jan ale o sama.
ijo:P1050763 Louvre code Hammurabi face rwk.JPG|thumb|lipu lawa pi jan Amulapi
kulupu lawa anu jan lawa li toki li sitelen e nasin lawa lon lipu lawa. lipu lawa li sitelen e ni: jan li ken ala ken pali e ijo. jan li pali e ijo ike tawa lipu lawa la, lawa kulupu li ken ike e jan pali ni.
tenpo pini la, jan lawa Amulapi li pali e lipu lawa nanpa wan tan ni: lipu lawa li weka e utala tan kulupu. jan Amulapi li sitelen e lipu lawa lon kiwen.
tenpo sin la, lawa ma mute li lawa kepeken lipu lawa. kipisi pi wawa lawa la, kulupu pi pali lawa li pali e lipu lawa. kulupu pi lawa lawa li lukin li kepeken e lipu lawa. ni la, lipu lawa o pona tawa jan mute lon ma.
lawa ma la, lipu lawa ante mute li lon. lipu lawa li ante mute lon ma ante.
lipu lawa li jo e kipisi suli tu: lipu lawa kulupu en lipu lawa jan li lon ona.
== nasin lawa pi kepeken mute ==
* nasin lawa pi jan ale
* nasin pi lawa ala
* nasin pi pali kulupu
* nasin pi palisa mute
* nasin lawa pi jan lili
* nasin lawa pi kulupu mute
* nasin lawa pi jan wan
* nasin lawa pi jan sewi
kulupu:nasin lawa
nasin lawa nimi

li nasin pi kepeken nimi lon toki. toki ante la, nimi li jo e nasin ante lon toki. ken la, nimi li kama ante lon ma ante li kama ante tawa pana kon namako. ni li ante lon toki ante. pana kon la, jan li wile kepeken nasin ni. sona pi nasin lawa nimi li suli tawa sona toki.
==lipu ante==
*lawa nimi pi toki Tosi
kulupu:sona toki